పశ్చిమ గోదావరి జిల్లా
బ్రిటిష్‌ వారి కాలంలో ఈ ప్రాంతం పాలన మచిలీపట్నం కేంద్రంగా సాగింది. 1794లో కాకినాడ, రాజమండ్రిల వద్ద వేరే కలక్టరులు నియమితులయ్యారు. 1859లో కృష్ణా, గోదావరి జిల్లాలను వేరు చేశారు. తరువాత చేపట్టిన పెద్ద నీటిపారుదల పథకాల కారణంగా జిల్లాలను పునర్విభజింపవలసి వచ్చింది. 1904లో యర్నగూడెం, ఏలూరు, తణుకు, భీమవరం, నరసాపురం ప్రాంతాలను గోదావరి నుండి కృష్ణా జిల్లాకు మార్చారు. 1925 ఏప్రిల్ 15న కృష్ణా జిల్లాను విభజించి పశ్చిమ గోదావరి జిల్లాను ఏర్పరచారు. (గోదావరి జిల్లా పేరు తూర్పు గోదావరిగా మారింది). తరువాత 1942లో పోలవరం తాలూకాను తూర్పు గోదావరి నుండి పశ్చిమ గోదావరికి మార్చారు.
తూర్పు జయప్రకాశ్ రెడ్డి
జగ్గారెడ్డిగా ప్రసిద్ధిచెందిన తూర్పు జయప్రకాష్ రెడ్డి మెదక్ జిల్లాకు చెందిన ప్రముఖ రాజకీయ నాయకుడు. ఈయన జూలై 7, 1966న మెదక్ జిల్లా సంగారెడ్డిలో జన్మించారు. కౌన్సిలర్‌గా రాజకీయ ప్రస్థానం ఆరంభించి, మున్సీపాలిటి చైర్మెన్‌గా, శాసనసభ్యుడిగా, ప్రభుత్వ విప్‌గా పదవులు నిర్వహించారు.
1986లో భారతీయ జనతా పార్టీ తరఫున సంగారెడ్డి పురపాలక సంఘం కౌన్సిలర్‌గా రాజకీయ ప్రస్థానాన్ని ప్రారంభించి, 1995లో సంగారెడ్డి పురపాలక సంఘం చైర్మెన్ అయ్యారు. 2004లో తెలంగాణ రాష్ట్ర సమితి పార్టీ తరఫున ఉమ్మడి ఆంధ్రప్రదేశ్ శాసనసభకు ఎన్నికై ఆ తర్వాత కాంగ్రెస్ పార్టీలో చేరారు. 2009లో కాంగ్రెస్ పార్టీ తరఫున మళ్ళీ శాసనసభకు ఎన్నికై ప్రభుత్వ విప్‌గా పనిచేశారు. 2014లో కాంగ్రెస్ పార్టీ తరఫున పోటీచేసి తెరాస చేతిలో ఓడిపోయారు. 2014 మెదక్ లోకసభ ఎన్నికలకు ముందు భారతీయ జనతా పార్టీలో చేరి ఆ పార్టీ తరఫున పోటీచేసి తెరాస చేతిలో ఓడిపోయారు.